《丁亥生日纪事五首》
元代·方回

山路访僧规已定，晓楼闻雨事还非。
今年生日无人识，几度儿还望我归。
清茗半瓯浮雪乳，古香一剂炷烟霏。
割牲酾酒贫难办，只待天晴浣虱衣。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。